Davos 2025: Războaiele și manipularea informațiilor, cele mai mari provocări ale lumii
Într-un context marcat de fragmentarea tot mai accentuată a lumii, războaiele sunt considerate cel mai mare risc global pentru 2025, potrivit unui sondaj realizat de Forumul Economic Mondial (WEF), care a fost publicat miercuri, 15 ianuarie. Această temere vine pe fondul unui număr tot mai mare de incertitudini economice și politice, la doar câteva zile înaintea întâlnirii de la Davos, unde se vor aduna lideri guvernamentali și de afaceri din întreaga lume.